Cēsu novada pašvaldība
(reģ. 90000031048)
Atklāts konkurss
“Pirtsupītes gravas publiskās ārtelpas labiekārtošana”
iepirkuma identifikācijas Nr. CNP/2024/17/ERAF
ZIŅOJUMS

Cēsīs, Cēsu novadā                                                                                                                     2024. gada 19. jūnijā

	1.
	Pasūtītāja nosaukums un adrese:
	Cēsu novada pašvaldība, reģ. Nr. 90000031048, Raunas ielā 4, Cēsīs, Cēsu novads, LV-4101

	2.
	Iepirkuma veids, iepirkuma līguma priekšmets, iepirkuma identifikācijas numurs
	Atklāts konkurss “Pirtsupītes gravas publiskās ārtelpas labiekārtošana”, iepirkuma identifikācijas Nr. CNP/2024/17/ERAF.
Projekts tiek virzīts saskaņā ar 2023. gada 6. jūnija Ministru kabineta noteikumu Nr. 291 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās”  5.1.1.3. pasākuma “Publiskās ārtelpas attīstība” īstenošanas noteikumi”

	3.
	Datums, kad publicēts paziņojums par līgumu un iepriekšējais informatīvais paziņojums, ja tāds ir izmantots, publicēts Eiropas Savienības Oficiālajā Vēstnesī un Iepirkumu uzraudzības biroja tīmekļvietnē

	3.1.
	Eiropas Savienības Oficiālajā Vēstnesī:
	Nav attiecināms

	3.2.
	Iepirkumu uzraudzības biroja tīmekļvietnē:
	Paziņojums par plānoto līgumu Iepirkumu uzraudzības biroja tīmekļvietnē: 2024. gada 3. maijā

	4.
	Iepirkuma komisijas sastāvs un tās izveidošanas pamatojums, iepirkuma procedūras dokumentu sagatavotāji, iepirkuma komisijas sekretārs un pieaicinātie eksperti

	4.1.
	Iepirkuma komisija izveidota ar Cēsu novada pašvaldības izpilddirektores L. Bukovskas 2024. gada 11. marta rīkojumu Nr. 4-15/2024/205 “Par iepirkuma komisijas izveidi iepirkuma procedūrai “Pirtsupītes gravas publiskās ārtelpas labiekārtošana””.

	4.2.
	Komisijas priekšsēdētāja:
Iveta Herbsta, Centrālās administrācijas Attīstības pārvaldes Projektu ieviešanas un uzraudzības nodaļas projektu vadītāja,  komisijā atbild par komisijas darba vadību, organizāciju un darbības nepārtrauktības nodrošināšanu, projekta nosacījumu ievērošanu; 
Komisijas priekšsēdētājas vietnieks:  
Ģirts Kindzulis, Centrālās administrācijas Attīstības pārvaldes Projektu ieviešanas un uzraudzības nodaļas vadītājs,  komisijā atbild par komisijas darba vadību, organizāciju un darbības nepārtrauktības nodrošināšanu komisijas priekšsēdētājas prombūtnes laikā;
Komisijas locekļi:
Santa Kleina, Centrālās administrācijas Juridiskās pārvaldes Iepirkumu nodaļas vecākā iepirkumu speciāliste-juriste, komisijā atbild par nolikumu un publiskā iepirkuma juridiskajiem jautājumiem;
Ieva Zicmane, Centrālās administrācijas Īpašumu apsaimniekošanas pārvaldes Cēsu novada infrastruktūras pārvaldības nodaļas ainavu arhitekte, komisijā atbild par tehniskās specifikācijas sadaļu teritorijas labiekārtojuma jautājumos;
Agita Užāne, Centrālās administrācijas Attīstības pārvaldes Projektu ieviešanas un uzraudzības nodaļas būvniecības projektu vadītāja, komisijā atbild par tehniskās specifikācijas jautājumiem.
Komisijas sekretāre:
Iveta Beķere, centrālās administrācijas Juridiskās pārvaldes Iepirkumu nodaļas iepirkumu sekretāre.

	4.3.
	Iepirkuma līguma sagatavotāja: Iveta Saulīte, Centrālās administrācijas Juridiskās pārvaldes juriste.

	4.4.
	Pieaicinātie eksperti: nav attiecināms.

	5.
	Piedāvājumu iesniegšanas un atvēršanas termiņš
	Piedāvājumu iesniegšanas termiņš 2024. gada 5. jūnijs, plkst. 9:00. Piedāvājumu atvēršana 2024. gada 5. jūnijā, plkst. 13:00.

	6.
	Piegādātāju nosaukumi, kuri ir iesnieguši piedāvājumus, kā arī piedāvātās cenas
		Pretendents
	Iesniegšanas datums un laiks
	Cena bez PVN

	SIA “ROK un BŪVĒ”, reģ. Nr. 54103046731, juridiskā adrese: Valmieras iela 24, Cēsis, Cēsu nov., LV-4101
	04.06.2024 plkst. 23:17
	EUR 752299.41

	SIA TurTas, reģ. Nr. 44103141432, juridiskā adrese: Ozolciema iela 18 – 21, Rīga, LV-1058
	04.06.2024 plkst. 19:56
	EUR 787343.92




	7.
	Lēmuma pieņemšanas datums
	2024. gada 18. jūnijā

	8.
	Pretendenta nosaukums, kuram piešķirtas iepirkuma līguma slēgšanas tiesības, piedāvātā līgumcena, kā arī piedāvājumu izvērtēšanas kopsavilkums un piedāvājuma izvēles pamatojums
	Nav attiecināms, jo Komisija pieņēmusi lēmumu pārtraukt iepirkumu.

	9.
	Informācija (ja tā ir zināma) par to iepirkuma līguma daļu, kuru izraudzītais pretendents plānojis nodot apakšuzņēmējiem, kā arī apakšuzņēmēju nosaukumi
	Nav attiecināms.

	10.
	Pamatojums lēmumam par katru noraidīto pretendentu, kā arī par katru iepirkuma procedūras dokumentiem neatbilstošu piedāvājumu
	Nav attiecināms, jo Komisija pieņēmusi lēmumu pārtraukt iepirkumu.

	11.
	Lēmuma pamatojums, ja iepirkuma komisija pieņēmusi lēmumu pārtraukt vai izbeigt iepirkuma procedūru


	      Ņemot vērā tirgus priekšizpēti, kopējā iepirkuma līguma cena tika paredzēta 546 763.57 EUR bez PVN. Pretendenta SIA “ROK un BŪVĒ” piedāvātā cena ir 752 299.41 EUR bez PVN un pretendenta SIA TurTas piedāvātā cena ir  787 343.92 bez PVN, līdz ar to secināms, ka pretendentu SIA “ROK un BŪVĒ” un SIA TurTas piedāvātās līgumcenas pārsniedz pašvaldības budžeta iespējas. 
      Ņemot vērā minēto, Komisija secina, ka pašvaldība budžetā 2024. gadā nav plānoti tik daudz līdzekļi, lai varētu slēgt iepirkuma līgumu par SIA “ROK un BŪVĒ” un SIA TurTas piedāvāto cenu, jo pretendenta SIA “ROK un BŪVĒ” piedāvātā cena par 205 535.84 EUR bez PVN pārsniedz paredzamo maksimālo līgumcenu un pretendenta SIA TurTas piedāvātā cena par 240 580.35 EUR bez PVN pārsniedz paredzamo maksimālo līgumcenu, līdz ar ko iesniegtie piedāvājumi nenodrošina Pasūtītājam saimnieciski un ekonomiski visizdevīgāko risinājumu līguma izpildei, tādējādi Pasūtītājs, slēdzot līgumu, nerīkotos kā krietns un rūpīgs saimnieks. Pretendentu SIA “ROK un BŪVĒ” un SIA TurTas piedāvātās līgumcenas atšķirība no Pasūtītāja noteiktās paredzētās līgumcenas, ir vērā ņemama, un attiecīgi Komisijas ieskatā, nav lietderīgi turpināt vērtēt SIA “ROK un BŪVĒ” un SIA TurTas atbilstību Konkursa nolikuma kvalifikācijas prasībām, jo ir objektīvs pamats iepirkuma procedūras pārtraukšanai.
       Ministru kabineta 2017. gada 28. februāra noteikumu Nr. 107 „Iepirkuma procedūru un metu konkursu norises kārtības” 230. punkts noteic, ka Pasūtītājs pieņem lēmumu pārtraukt izsludinātu iepirkuma procedūru vai metu konkursu šajos noteikumos paredzētajos gadījumos, kā arī tad, ja par to lēmusi Iepirkumu uzraudzības biroja iesniegumu izskatīšanas komisija saskaņā ar Publisko iepirkumu likumu. Citos gadījumos pasūtītājs var jebkurā brīdī pārtraukt izsludinātu iepirkuma procedūru vai metu konkursu, ja tam ir objektīvs pamatojums. Vienlaikus arī Konkursa nolikuma 14.1.7. apakšpunkts noteic, ka Komisijai ir tiesības jebkurā brīdī pārtraukt iepirkuma procedūru, ja tam ir objektīvs pamatojums, un Konkursa nolikuma 14.1.8. apakšpunkts noteic, ka Komisijai ir tiesības pārtraukt iepirkumu, ja Pretendenta piedāvātā līgumcena pārsniedz Pasūtītāja finanšu iespējas un iepirkuma līgums nav realizējams nepietiekamu finanšu dēļ.
       Komisija secina, ka no minētā regulējuma izriet, ka pastāvot objektīvam pamatojumam, iepirkuma procedūru Pasūtītājs var pārtraukt jebkurā brīdī. Arī Eiropas Savienības Tiesa ir secinājusi, ka “gadījumā, ja pasūtītājs pēc piedāvājumu pārbaudes atklāj, ka ir kļūdījies savā sākotnējā apstākļu un vajadzību novērtējumā un uzaicinājuma saturs nepieļauj tam izvēlēties ekonomiski visizdevīgāko piedāvājumu, tas var pieņemt lēmumu pārtraukt iepirkumu, bet šādam lēmumam ir jāatbilst kopienas publiskā iepirkuma tiesību pamatprincipam, to vidū - vienlīdzīgas attieksmes principam” (sk. Eiropas Savienības Tiesas 2003. gada 16. oktobra rīkojumu lietā Nr.C-244/02 Kauppatalo Hansel).
        Ņemot vērā, ka SIA “ROK un BŪVĒ” un SIA TurTas piedāvātās līgumcenas pārsniedz Pasūtītāja budžeta iespējas, no iepriekš minētā ir secināms, ka konkrētie faktiskie apstākļi atbilst iepirkuma procedūras pārtraukšanas objektīvajam pamatojumam un iepirkuma procedūras turpināšana nav lietderīga, attiecīgi – iepirkuma procedūra ir pārtraucama.

	12.
	Piedāvājuma noraidīšanas pamatojums, ja iepirkuma komisija atzinusi piedāvājumu par nepamatoti lētu
	Nav attiecināms.

	13.
	Iemesli, kuru dēļ netiek paredzēta elektroniska piedāvājumu iesniegšana, ja pasūtītājam ir pienākums izmantot piedāvājumu saņemšanai elektroniskās informācijas sistēmas
	Nav attiecināms, Pasūtītājs piedāvājumu saņemšanai izmantojis elektroniskās informācijas sistēmas.

	14.
	Konstatētie interešu konflikti un pasākumi, kas veikti to novēršanai
	Interešu konflikti netika konstatēti.

	15.
	Lēmuma pārsūdzēšanas kārtība
	Saskaņā ar Publisko iepirkumu likuma 68. panta  otrās daļas 1. punktu iesniegumu par šā panta pirmajā daļā minētajiem pārkāpumiem (izņemot šā panta trešajā daļā minētos gadījumus) Iepirkumu uzraudzības birojam var iesniegt līdz iepirkuma līguma vai vispārīgās vienošanās noslēgšanai 10 dienu laikā pēc dienas, kad šā likuma 37. pantā minētā informācija nosūtīta attiecīgajai personai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai pa faksu vai nodota personiski.




Iepirkuma komisijas locekle                                                                                                                Santa Kleina




DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

